CELEX: 62012TN0040
Language: bg
Date: 2012-01-30 00:00:00
Title: Дело T-40/12: Жалба, подадена на 30 януари 2012 г. — European Dynamics Luxembourg и Evropaiki Dinamiki-Proigmena Sistimata Tilepikoinonion Pliroforikis kai Tilematikis/Европейска полицейска служба (Европол)

14.4.2012   
            
            
               BG
            
            
               Официален вестник на Европейския съюз
            
            
               C 109/18
            
         Жалба, подадена на 30 януари 2012 г. — European Dynamics Luxembourg и Evropaiki Dinamiki-Proigmena Sistimata Tilepikoinonion Pliroforikis kai Tilematikis/Европейска полицейска служба (Европол)
   (Дело T-40/12)
   2012/C 109/40
   Език на производството: гръцки
   
      Страни
   
   
      Жалбоподатели: European Dynamics Luxembourg SA (Ettelbrück, Люксембург) и Evropaiki Dinamiki-Proigmena Sistimata Tilepikoinonion Pliroforikis kai Tilematikis AE (Атина, Гърция) (представител: B. Christianos, avvocato)
   
      Ответник: Европейска полицейска служба (Европол)
   
      Искания на жалбоподателите
   
   Жалбоподателите молят Общия съд:
   
               —
            
            
               да отмени Решението на Европейска полицейска служба (Европол) от 22 ноември 2011 г., с което последната отхвърля офертата на консорциума, в който участват жалбоподателите, в рамките на процедура за възлагане на обществена поръчка № D/C3/1104, и
            
         
               —
            
            
               да осъди ЕВРОПОЛ да заплати всички съдебни разноски, направени от жалбоподателите.
            
         
      Правни основания и основни доводи
   
   Според жалбоподателите обжалваното решение трябва да бъде отменено в съответствие с член 263 ДФЕС на следното правно основание, подразделено на три части:
   
               1.
            
            
               Първо, Европол неоснователно е отхвърлил офертата на жалбоподателите, твърдейки че те са променили техническата и финансовата си оферта, което има за последица това, че Европол не се е основал на никакво правно основание, за да отхвърли офертата на жалбоподателите.
            
         
               2.
            
            
               Второ, Европол неоснователно е упрекнал жалбоподателите, в това че офертата им е неточна и я е отхвърлил, макар че Европол е предизвикал и приел или допуснал наличието на неточност и липсата на яснота относно значението на термините „out of the box“ и „customisation“, в нарушение на принципа на прозрачност.
            
         
               3.
            
            
               Трето, като е отхвърлил офертата на жалбоподателите Европол е нарушил принципа на пропорционалност при прилагането на условията на договорните документи.